Wɔde ma dwom kyerɛfo; Gitit* so. Asaf dwom.+81 Monto ahurusi dwom mma Onyankopɔn; ɔno ne yɛn ahoɔden.+Mommɔ ose mma Yakob Nyankopɔn.2 Momma dwom so na momfa mpintin nkura;Mommɔ sanku ne sankuten dɛdɛ.3 Ɔsram foforo du a, mommɔ abɛn,+Sɛ ɔsram yɛ kurukuruwa na edu yɛn afahyɛ da a, mommɔ abɛn.+4 Efisɛ ɛyɛ ahyɛde ma Israel;Ɛyɛ Yakob Nyankopɔn mmara.+5 Bere a otwaam faa Egypt asaase so no,+Ɔde yɛɛ nkaesɛm maa Yosef.+Metee nne* bi nso na minnim nea ɔrekasa. Ɔkae sɛ:6 “Miyii nnesoa fii ne mmati so;+Misoo ne mu gyee ne kɛntɛn sii hɔ.7 W’ahohia mu na wofrɛɛ me, na mitwitwa gyee wo;+Omununkum ne aprannaa* mu na mifi kasa kyerɛɛ wo.+Mesɔɔ wo hwɛe wɔ Meriba* nsu no ho.+ (Sela)8 Me man, tie, na merebedi adanse atia wo.O Israel, sɛ wubetie me a,+9 Anka onyame foforo biara remma w’akwan mu,Na anka worenkotow ɔman foforo nyame.+10 Me, Yehowa, mene wo Nyankopɔn;Me na miyii wo fii Egypt asaase so.+Bae w’anom, na memfa nneɛma pa nhyɛ no ma.+11 Nanso me man antie me nne;Israel ammrɛ ne ho ase amma me.+12 Enti migyaa wɔn ma wodii wɔn komaden no akyi;Nea ɛteɛ wɔ wɔn ani so na wɔyɛe.*+13 Sɛ me man betie me a anka eye,+Sɛ Israel bɛnantew m’akwan so a anka eye.+14 Anka medi wɔn atamfo so ntɛm;Anka mɛtow ahyɛ wɔn a wɔmpɛ wɔn asɛm no so.+15 Wɔn a wokyi Yehowa no ho bɛpopo wɔ n’anim,Na ebewie wɔn bɔne afebɔɔ.*16 Nanso mo de, ɔbɛma mo* hwiit papa* adi,+Na ɛwo a efi ɔbotan mu na ɔde bɛma mo adi amee.”+
twi_Latn